Lewis Grabban

Lewis James Grabban (sündinud 12. jaanuaril 1988 Croydonis) on Inglismaa jalgpallur, kes mängib ründajana Inglismaa esiliiga klubis Nottingham Forest.

Ta alustas klubikarjääri Crystal Palace'is, debüteerides Inglismaa esiliigas hooajal 2006–07. Grabban on peaaegu kogu klubikarjääri jooksul mänginud Inglismaa liigasüsteemi neljas tugevemas liigas ning kuulunud järgmiste klubide koosseisu: Oldham Athletic, Millwall, Brentford, Rotherham United, AFC Bournemouth, Norwich City, Reading, Sunderland, Aston Villa ja Nottingham Forest, kus ta mängib alates 2018. aastast. Inglismaa kõrgliigas on ta mänginud hooajal 2015–16 Norwich City ja AFC Bournemouthi ning hooajal 2016–17 AFC Bournemouthi meeskonnas. Ainsa värava Inglismaa kõrgliigas on ta löönud 29. novembril 2015 Norwich Citys mängides Arsenali vastu.https://www.bbc.com/sport/football/34893429 (vaadatud 30.11.2021) Inglismaa esiliigas on Grabbani edukamad hooajad olnud 2013–14, mil ta lõi AFC Bournemouthi meeskonnas 22 väravat, ja 2019–20, mil ta lõi Nottingham Foresti meeskonnas 20 väravat. Hooajal 2011–12 mängis ta Rotherham Unitediga Inglismaa tugevuselt neljandas liigas League Two ning valiti fännide poolt liiga hooaja parimaks mängijaks. AFC Bournemouthi hooaja parimaks mängijaks valiti Grabban hooajal 2013–14. Tema ainus klubi väljaspool Inglismaad on olnud Šotimaa kõrgliiga klubi Motherwell, kus ta mängis hooajal 2007–08 laenul Crystal Palace'ist.

2015. aastal kutsuti Grabban Jamaica jalgpallikoondisse, kuid koondisedebüüti ta ei teinud."Four newcomers for Jamaica's Reggae Boyz football squad". jamaica-gleaner.com. 27.2.2015. Vaadatud 30.11.2021

 Viited 

Kategooria:Inglismaa jalgpallurid
Kategooria:Crystal Palace FC mängijad
Kategooria:Millwall FC mängijad
Kategooria:Brentford FC mängijad
Kategooria:AFC Bournemouthi mängijad
Kategooria:Norwich City FC jalgpallurid
Kategooria:Reading FC mängijad
Kategooria:Sunderland AFC mängijad
Kategooria:Aston Villa FC mängijad
Kategooria:Nottingham Forest FC jalgpallurid
Kategooria:Premier League'i mängijad
Kategooria:The Championshipi mängijad
Kategooria:League One'i mängijad
Kategooria:League Two mängijad
Kategooria:Sündinud 1988